b'\n_START_ARTICLE_\nMesto slovesa\n_START_PARAGRAPH_\nMesto slovesa (izvirno francosko La Jet\xc3\xa9e) je kratki film francoskega re\xc5\xbeiserja Chrisa Markerja iz leta 1962._NEWLINE_Ta 26 minut dolgi znanstvenofantasti\xc4\x8dni film tvorijo skoraj izklju\xc4\x8dno samo stati\xc4\x8dni \xc4\x8drno-beli fotografski posnetki. Zgodba se za\xc4\x8dne in kon\xc4\x8da na pari\xc5\xa1kem letali\xc5\xa1\xc4\x8du Orly._NEWLINE_Zgodba pripoveduje o \xc5\xbeivljenju v zaradi atomske vojne uni\xc4\x8deni prihodnosti. Pre\xc5\xbeiveli posku\xc5\xa1ajo spremeniti svojo usodo s pomo\xc4\x8djo potovanja skozi \xc4\x8das. Glavni lik je ujetnik, ki ga ho\xc4\x8dejo zaradi medlega spomina na otro\xc5\xa1tvo poslati nazaj v \xc4\x8dasu na letali\xc5\xa1\xc4\x8de Orly, preden je izbruhnila tretja svetovna vojna._NEWLINE_Film je navdihnila klasika Alfreda Hitchcocka in njegovo delo Vrtoglavica, saj imata filma skupno obupno iskanje nekoga iz preteklosti. Tudi nekaj motivov prevzame Marker iz tega filma._NEWLINE_Mesto slovesa je bil podlaga oziroma navdih za film Terryja Gilliama\xc2\xa0\xc2\xbbDvanajst opic\xc2\xab, posnetega leta 1996.'